Twee polisiebeamptes vas ná man in selle sterfArgieffoto (Foto: James Timothy Peters/Pixabay) Twee polisiebeamptes is in hegtenis geneem nadat ’n man in die aanhoudingselle van ’n polisiestasie in Moorreesburg in die Wes-Kaap gesterf het. Ndileka Cola, woordvoerder van die onafhanklike polisieondersoekdirektoraat (Opod), het gesê twee beamptes verbonde aan die polisie in Moorreesburg is Donderdag in hegtenis geneem nadat Manfred Lewies verlede maand in aanhouding gesterf het. EWN berig Lewies is sowat twee weke gelede na bewering deur polisiebeamptes in ’n aanhoudingsel aangerand waarna hy later aan sy beserings beswyk het. Die polisiebeamptes sal moontlik vandag al óf Maandag in die plaaslike landdroshof verskyn in verband met Lewies se dood.